แรงขายหุ้นใหญ่กด SET พลิกปิดลบ 6.47 จุด แนะจับตาประมูล 5G อาทิตย์นี้
แรงขายหุ้นใหญ่กด SET พลิกปิดลบ 6.47 จุด แนะจับตาประมูล 5G อาทิตย์นี้ โดยดัชนีปิดตลาดวันนี้ ที่ระดับ 1,526.30 จุด ลบ 6.47 จุด หรือ 0.42% มูลค่าการซื้อขาย 6.18 หมื่นล้านบาท
14 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,526.30 จุด ลบ 6.47 จุด หรือ 0.42% มูลค่าการซื้อขาย 6.18 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ออกด้านข้าง คล้ายคลึงกับตลาดหุ้นในภูมิภาคเอเชียที่แกว่งไซด์เวย์ในกรอบแคบหลังจากที่ปรับขึ้นไปในช่วงต้นสัปดาห์ และจำนวนผู้ติดเชื้อไวรัสโคโรนาสายพันธุ์ใหม่ (โควิด-19) เพิ่มขึ้นหลังจีนปรับเกณฑ์ตรวจเข้มงวดขึ้น ทำให้หลายตลาดฯดูเหมือนจะชะลอการลงทุนบ้าง อีกทั้งช่วงนี้ตลาดฯก็ยังไม่ได้มีปัจจัยใหม่เข้ามา
อย่างไรก็ดีให้ติดตามการประมูลคลื่น 5จี ในวันที่ 16 ก.พ.นี้ และติดตามตัวเลขผลิตภัณฑ์มวลรวมภายในประเทศ (GDP) ของไทยงวดไตรมาส 4/62 ที่จะประกาศในวันจันทร์หน้า (17 ก.พ.) รวมถึงให้ติดตามการวินิจฉัยของศาลรัฐธรรมนูญกรณีกู้เงินของพรรคอนาคตใหม่ ในวันที่ 21 ก.พ. อีกทั้งให้ติดตามการทยอยประกาศผลประกอบการของบริษัทจดทะเบียน (บจ.) ที่จะออกมามากขึ้นในสัปดาห์หน้า
สำหรับแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯคงจะแกว่งไซด์เวย์ โดยให้แนวรับ 1,510 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM        มูลค่าการซื้อขาย 8,184.04 ล้านบาท  ปิดที่  31.50 บาท ลดลง  1.00 บาท
GPSC       มูลค่าการซื้อขาย 2,818.30 ล้านบาท  ปิดที่  74.25 บาท ลดลง  2.75 บาท
KCE        มูลค่าการซื้อขาย 1,930.90 ล้านบาท  ปิดที่  24.00 บาท ลดลง  0.70 บาท
CPALL      มูลค่าการซื้อขาย 1,930.01 ล้านบาท  ปิดที่  69.75 บาท ลดลง  1.75 บาท
BEAUTY     มูลค่าการซื้อขาย 1,924.42 ล้านบาท  ปิดที่   2.60 บาท ลดลง  0.02 บาท
ตลาดหุ้นเอเชีย
